Kamu bisa jelasin ke aku soal Persamaan Maxwell dalam bahasa melayu?

Persamaan Maxwell () ialah satu set persamaan perbezaan separa bersama-sama dengan hukum daya Lorentz yang membentuk asas keelektromagnetan klasik, teori kuantum, optik klasik, dan litar elektrik. Persamaan ini mendukung kesemua teknologi elektrik, optik dan radio, termasuk penjanaan kuasa, motor elektrik, komunikasi tanpa wayar, kamera, televisyen, komputer dan sebagainya. Persamaan Maxwell menggambarkan bagaimana medan-medan elektrik dan magnet dijanakan oleh cas, arus, dan perubahan antara satu sama lain. Salah satu hasil yang penting daripada persamaan ini adalah menunjukkan bagaimana medan-medan elektrik dan magnet yang turun naik tersebar pada kelajuan cahaya. Penyebaran gelombang-gelombangnya ini, dikenali juga sebagai sinaran elektromagnet, boleh berlaku dalam pelbagai panjang gelombang untuk menghasilkan suatu spektrum yang menjangkau dari gelombang radio hingga ke sinar gama. Persamaan ini dinamakan sempena ahli fizik dan matematik James Clerk Maxwell yang menerbitkan sebuah bentuk awal persamaan ini antara tahun 1861 dan 1862, serta pertama kalinya mengusulkan bahawa cahaya merupakan fenomena hasil elektromagnet.

Persamaan ini mempunyai dua varian utama. Persamaan mikroskopik Maxwell dipakai secara universalnya, tetapi ia tidak sesuai bagi pengiraan biasa. Persamaan ini mengaitkan medan-medan elektrik dan magnet kepada jumlah cas dan arus, termasuk cas dan arus rumit dalam bahan-bahan pada skala atom. Persamaan makroskopik Maxwell menentukan dua medan tambahan baru yang menggambarkan kelakuan besar jisim tanpa perlu mempertimbangkan butiran skala atom. Bagaimanapun, kegunaan persamaan ini memerlukan uji kaji menentukan parameter untuk menerangkan fenomenologi tindak balas elektromagnet kepada bahan-bahan.

Istilah "persamaan Maxwell" sering digunakan untuk bersamaan alternatif formulasi. Versi-versi persamaan Maxwell berdasarkan elektrik dan keupayaan magnet dipilih untuk menyelesaikan persamaan dengan jelasnya sebagai suatu masalah nilai sempadan, 	mekanik analisis, atau digunakan dalam mekanik kuantum. Rumusan ruang-masa ini (yakni, pada ruang-masa berbanding pada ruang dan masa berasingan), biasanya digunakan dalam tenaga tinggi dan fizik graviti kerana ia menyerasikan persamaan dengan manifes khas dan kerelatifan umum. Malah, Einstein membangunkan kerelatifan khas dan umum untuk menampung keajuan cahaya mutlak yang ditinggalkan persamaan Maxwell dengan prinsip bahawa pergerakan relatif mempunyai akibat yang fizikal.

Sejak pertengahan abad ke-20, persamaan Maxwell difahamkan ketaktepatannya; tapi anggaran teori klasik terhadap beberapa aspek teori dasar elektrodinamik kuantum, meskipun adanya beberapa ciri tertentu seperti sangkutan kuantum, benar-benar tiada dan tidak dianggarkan langsung. (Sebagai contoh, kriptografi kuantum tidak ada benda yang seanggaran dalam teori Maxwell.) Walau bagaimanapun, penyimpangan dari persamaan Maxwell jauh kecil dalam banyak situasi. Pengecualian kepada persamaan ini termasuklah cahaya bukan klasik, penyerakan foton-ke-foton, optik kuantum, dan fenomena lain yang berkaitan dengan foton atau foton maya.